b"\n_START_ARTICLE_\nKvazi-rat\n_START_SECTION_\nTijek oru\xc5\xbeanog sukoba\n_START_PARAGRAPH_\nRatna mornarica SAD-a raspolagala je po\xc4\x8detkom rata s 3 fregate i ve\xc4\x87im brojem naoru\xc5\xbeanih trgova\xc4\x8dkih brodova (do kraja rata preko 1000 razli\xc4\x8ditih vrsta brodovlja). Njezino djelovanje olak\xc5\xa1avalo je suradnja s britanskim ratnim brodovima. Francuska ratna mornarica imala je u vodama Zapadne Indije samo nekoliko ratnih, ali mnogo gusarskih brodova. Glavno rati\xc5\xa1te bilo je Karipsko more. Krajem 1798. ratna mornarica SAD-a u vodama Zapadne Indije raspolagala je ve\xc4\x87 znatnim snagama organiziranima u 4 grupe, oja\xc4\x8dane dijelom i naoru\xc5\xbeanim trgova\xc4\x8dkim brodovima._NEWLINE_Bitka izme\xc4\x91u ameri\xc4\x8dke fregate Constellation i francuske fregate L'Insurgente 9. velja\xc4\x8de 1799. bio je jedan od najzna\xc4\x8dajnijih sukoba u ratu. Boljom taktikom i preciznijom vatrom Amerikanci su uspeli da pobijediti u ovom prvom vatrenom kr\xc5\xa1tenju i te su i zarobili protivni\xc4\x8dku fregatu. Fregata Constellation se ubrzo ponovo istakla u no\xc4\x87nom dvoboju s francuskom fregatom Vengeance. U oba sukoba istaknuo se komodor Thomas Truxtun kao jedna od najboljih pomorskih zapovjednika mornarice SAD-a._NEWLINE_Rat je dosegao svoj vrhunac 1800., kada se pro\xc5\xa1irio i na vode Dalekog istoka. Sve u svemu u stotinjak manjih ili ve\xc4\x87ih okr\xc5\xa1aja, Amerikanci su zarobili ili uni\xc5\xa1tili oko 85 francuskih. brodova. Gubici ameri\xc4\x8dke trgova\xc4\x8dke flote, koji su samo u posljednjoj godini prije po\xc4\x8detka sukoba  iznosili oko 300 brodova, naglo su se smanjili i u toku rata postali neznatni. Ameri\xc4\x8dka ratna mornarica izgubila je u borbenim djelovanjima svega 1 naoru\xc5\xbeanu \xc5\xa1kunu. Pri kraju rata ameri\xc4\x8dka mornarica brojala je oko 50 ratnih brodova._NEWLINE_Mirovni ugovor potpisan je 30. rujna 1800. u Mortefontaineu u Francuskoj, a Kongres ga je ratificirao 3. velja\xc4\x8de 1801. Ovaj sukob ukazao je kako Sjedinjene Ameri\xc4\x8dke Dr\xc5\xbeave moraju oja\xc4\x8dati svoju ratnu mornaricu radi za\xc5\xa1tite prekomorskog prometa. Tako\xc4\x91er je ovaj sukob poslu\xc5\xbeio i afirmaciji SAD-a na moru."